[{"text_idx": "#000002", "text": "Sandra Jo\u0303geva, \u201eU\u0308ks pa\u0308ev aastal 0\u201c"}, {"text_idx": "#000004", "text": "Rahva Raamatu pealtna\u0308ha lobe suvetoode osutub sisukaks teoseks. Sandra Jo\u0303geva kolmanda raamatu pealkirjas mainitud aasta \u201e0\u201c prototu\u0308u\u0308p on a\u0308ratuntavalt aasta 2020, mil vallandus pandeemia ning Eesti Kirjanike Liit kuulutas va\u0308lja romaanivo\u0303istluse. Po\u0308o\u0308rdelistele su\u0308ndmustele reageeritakse sageli luuletamisega, na\u0308gime seda kas vo\u0303i kahe aasta eest kevadel EKREIKE koalitsiooni so\u0303lmimise ja\u0308rel ja niisamuti mullu kevadel koroonaviiruse Eestisse jo\u0303udes. Siinses proosas on COVID-19 seni pigem alakajastatud, ra\u0308a\u0308kimata romaanivo\u0303istluse ka\u0308sitlemisest. Sandra Jo\u0303geva panust ei maksa alahinnata, seejuures mo\u0303jub heas mo\u0303ttes ootamatult autori humoorikas, et mitte o\u0308elda halastamatult (enese)irooniline la\u0308henemisnurk. Na\u0308iteks otsustab \u201eU\u0308hes pa\u0308evas aastal 0\u201c kirjanike liidu romaanivo\u0303istlusest osa vo\u0303tta joodik Mari, kellele saavad aga no\u0303utud 200 000 ta\u0308hema\u0308rki saatuslikuks. To\u0303sised on teisedki raamatus ka\u0308sitletavad teemad: inimkaubandus, vaesus ja u\u0308ksildus. Jo\u0303geva teose ko\u0303ige mo\u0303istlikum ja empaatilisem tegelane on domina Katrina, kelle amet sadomasosalongi pidajana eeldab ju o\u0303igupoolest empaatia allasurumist. Katrina langemine aferisti lummusesse mo\u0303jub viimaks ebausutavalt ja valmistab pettumuse. Tegelaste psu\u0308hholoogiline kaar ja\u0308a\u0308b teoses u\u0308ldse no\u0303rgaks. Nagu vahel teatriarvustustes o\u0308eldakse: pigem on kujutatud tu\u0308u\u0308pe, mitte karaktereid."}, {"text_idx": "#000009", "text": "rahvusvaheline graafikana\u0308itus \u201ePeegel \u2013 na\u0308ost na\u0308kku\u201c"}]